Source: https://www.staremesto.sk/sk/content/zasadnutie-komisie-zo-dna-17-09-2009-2?sessidf21a0366dd9429dcbe9f518914e26965=5379c0519493d0a570ec369b281a5e22
Timestamp: 2019-04-19 23:09:10+00:00
Document Index: 2954570

Matched Legal Cases: ['Čl.9', 'Čl. 3', 'Čl. 2', 'Čl. 2', 'Čl.2', 'Čl. 3', 'Čl. 3']

Zasadnutie komisie zo dňa 17.09.2009 | Bratislava-Staré Mesto
Zápisnica zo zasadnutia Finančnej komisie Miestneho zastupiteľstva mestskej časti Bratislava-Staré Mesto a Komisie nakladania s majetkom (spoločné zasadnutie) dňa 17. 9. 2009
1) Prerokovanie Návrhu na aktualizáciu predpisov mestskej časti Bratislava-Staré Mesto upravujúcich nakladanie s majetkom – nové znenenie predpisov, zrušenie neaktuálnych predpisov
2) Rôzne:
a) prenájom pozemku - Landererova
b) prenájom pozemku - Hrebendova
c) vyhlásenie verejnej obchodnej súťaže
- prevod pozemku na Novosvetskej ul.
- prenájom nebytového priestoru na Krížnej 38
d) - používanie ceny „v mieste obvyklej „
K bodu 1) Prerokovanie Návrhu na aktualizáciu predpisov mestskej časti Bratislava-Staré Mesto upravujúcich nakladanie s majetkom – nové znenie predpisov, zrušenie neaktuálnych predpisov
7. C Návrh Smernice mestskej časti Bratislava-Staré Mesto, ktorou sa ustanovujú Pravidlá pri organizovaní verejných obchodných súťaží
Uznesenie č. 326/2009
a) Finančná komisia a komisia nakladania s majetkom v Čl.9, bod 2 navrhujú vypustiť vetu „O vylúčení návrhu z hodnotenia rozhodne komisia hlasovaním“.
b) Finančná komisia a komisia nakladania s majetkom v Čl. 3 , ods. 1 navrhujú vypustiť slovo „spravidla“.
7.B Návrh Pravidiel nakladania s nehnuteľným majetkom mestskej časti Bratislava-Staré Mesto a s nehnuteľným majetkom zvereným do správy mestskej časti Bratislava-Staré Mesto
Uznesenie č. 327/2009
A. Finančná komisia a komisia nakladania s majetkom navrhujú
1. v Čl. 2 ods. 2 - vypustiť celý odsek,
v Čl. 2, písm. B, ods. 3 vypustiť slová „ s výnimkou vyčlenených podľa Čl.2“ písm. A ods. 2 týchto pravidiel„
2. v Čl. 3, písm. A, ods. 3 vypustiť v prvej vete slovo „zásadne“
3. v Čl. 3, písm. B, ods. 1 vypustiť slovo „výnimočne“
B. Finančná komisia a komisia nakladania s majetkom po zapracovaní týchto návrhov odporúčajú miestnemu zastupiteľstvu „Pravidlá nakladania s majetkom...“ schváliť.
7.A Návrh Zásad hospodárenia s majetkom mestskej časti Bratislava-Staré Mesto a s majetkom zvereným do správy mestskej časti Bratislava-Staré Mesto
Uznesenie č. 328/2009
Finančná komisia a komisia nakladania s majetkom odporúčajú miestnemu zastupiteľstvu „Zásady hospodárenia s majetkom ... „ schváliť.
Uznesenie č. 329/2009
Finančná komisia a komisia nakladania s majetkom odporúčajú pri uzatvorení zmluvy o nájme postupovať v zmysle platnej legislatívy.
b) prenájom pozemku – Hrebendova
Finančná komisia a komisia nakladania s majetkom prerokovala žiadosť p. Lukáčovej o uzatvorenie nájomnej zmluvy s mestskou časťou Bratislava-Staré Mesto na pozemok o rozlohe 159 m2 za cenu 332 € ročne, ktorý sa verejne využíva ako chodník.
Uznesenie č. 330/2009
Finančná komisia a komisia nakladania s majetkom neodporúčajú uzatvoriť takúto nájomnú zmluvu, žiadajú prednostu úradu zistiť celkový rozsah podobných užívaní súkromného majetku vo verejnom záujme, preveriť, aké sú možnosti riešenia v zmysle platnej legislatívy. Po vykonanej analýze bude navrhnutý jednotný postup vysporiadania vlastníctva.
Uznesenie č. 331/2009
Finančná komisia a komisia nakladania s majetkom stanovujú pre vyhlásenie verejnej obchodnej súťaže tieto termíny:
zverejnenie súťaže: do 25.9.2009
predloženie ponúk: do 12.10.2009 do 12.00 hod.
vyhodnotenie: do 22.10.2009
d) používanie ceny „ v mieste obvyklej „
Ing. Mozolová informovala o absolvovanom školení k novele zákona o majetku obcí a poukázala na nejednoznačný výklad inštitútu „cena v mieste obvyklá“. Po diskusii bolo prijaté
Uznesenie č. 332/2009
Finančná komisia a komisia nakladania s majetkom odporúčajú v mestskej časti Bratislava-Staré Mesto ceny podľa Rozhodnutia starostu č. 28/2008 považovať za minimálne a ceny prenájmu navrhovať na základe porovnania s obvyklými cenami prenájmov priestorov a pozemkov, ktoré v podobnej kvalite a lokalite prenajímajú iné subjekty.
Bratislava,18.9.2009